390 एडवेंचर से 58 हजार रुपए सस्ती होगी, कई फीचर्स भी घटाए
KTM launches affordable 390 Adventure X in India, but with fewer electronic aids, 'KTM 390 एडवेंचर एक्स' टूरर बाइक भारत में लॉन्च
ऑस्ट्रियाई बाइक मैकर कंपनी KTM ने भारत में 'KTM 390 एडवेंचर X' टूरर बाइक लॉन्च कर दी है, जो KTM 390 एडवेंचर का नया वैरिएंट है। कंपनी ने इसकी दिल्ली एक्स शोरूम प्राइस 2.80 लाख रुपए रखी है।
नई KTM 390 एडवेंचर X बाइक मौजूदा एडवेंचर मॉडल से 58 हजार रुपए सस्ती है। हालांकि, कंपनी ने कीमत कम करने के साथ ही कई फीचर्स की कटिंग भी की है।
KTM 390 एडवेंचर X : इंजन
कंपनी ने KTM 390 एडवेंचर X में 373.2 cc का सिंगल-सिलेंडर, लिक्विड-कूल्ड इंजन दिया गया है, जो 9000 RPM पर 42.9 BHP की पॉवर और 7000 RPM पर 37 NM का पीक टॉर्क जनरेट करता है। इंजन को 6-स्पीड गियरबॉक्स के साथ ट्यून किया गया है। बाइक में 43mm USD फ्रंट फोर्क्स और एक रियर मोनो शॉक ऑब्जर्वर भी मिलता है।
KTM 390 एडवेंचर X : ब्रेक और फ्यूल कैपेसिटी
ब्रेकिंग के लिए ABS कंट्रोल के साथ बाइक के फ्रंट व्हील में 320mm और रियर में 230mm का सिंगल डिस्क ब्रेक दिया गया है। वहीं, ये बाइक 14.5 लीटर फ्यूल कैपेसिटी के साथ आती है। कंपनी के अनुसार, KTM 390 एडवेंचर एक्स एक लीटर फ्यूल पर करीब 27.58 किलोमीटर का माइलेज देगी।
KTM 390 एडवेंचर X : फीचर्स
कंपनी ने नई KTM 390 एडवेंचर एक्स बाइक में ऑफ-रोड मोड के साथ डुअल-चैनल ABS, स्लिपर क्लच और 12-वोल्ट USB सॉकेट के साथ कंप्लीट LED लाइटिंग दी है। वहीं, बाइक में कम हुए फीचर्स की बात करें तो TFT डिस्प्ले की जगह LCD स्क्रीन दी गई है।
साथ ही, ट्रैक्शन कंट्रोल, मल्टीपल राइडिंग मोड्स, कॉर्नरिंग एबीएस, राइड-बाय-वायर थ्रॉटल और क्विकशिफ्टर जैसे फीचर्स में कटौती की गई है। कंपनी ने जिन फीचर्स को कम किया है वो KTM 390 एडवेंचर बाइक में दिए गए हैं।